மனித நேய அடிப்படையில் அணுகுவதே பயன்தருவதாக இருக்கும். ஓர் ஆற்று வடிநிலம் என்பது ஒரு இயல்பான இயற்கைப் பகுதி. இதில் நாட்டு எல்லைகளுக்கு இடமும் மதிப்பும் இல்லை. வளம் என்ற ஒன்றின் அடிப்படையில் மட்டுமே நீர் மதிப்பினைப் பெற்றுள்ளது. நைல் மற்றும் டான்யூப் நதிகள் பாயும் நாடுகளில் நீர் ஒரு மதிப்புமிக்க வளமாக கருதப்படுகின்றது. நைல் நதியை பொறுத்த வரையில் சூடான் மற்றும் எகிப்து ஆகிய நாடுகள் மிகையான பயன்களைப் பெற்று வருகின்றன. எகிப்து அதன் வேளாண்மையையும் தொழில் உற்பத்திகளையும் ஒருங்கிணைந்த முறையில் நடத்தி வருகின்றது.